Tuimazi

Tuimazi (, bašk. i ) om Venäman lidn da lidnankund Baškortostanan Tazovaldkundan päivlaskmas. Se om Tuimazin rajonan administrativine keskuz.

 Istorii 
Eländpunktan aluz om pandud vl 1912 raudtežiloks sauvomha da holitamha «Simbirsk — Uf»-raudted. Se sai lidnan statusad vl 1960.

Nevondkundaližes aigaspäi lidn om tegimišton järed keskuz: himine sarak (sijaližen kivivoingazan ümbriradmine substancijoihe), mašiništonsauvomine (kivivoin samižen i energetikan täht, betonmašiništ), sauvondmaterialiden pästand (torved, raudbetontegesed, savič, vahtbeton), pakuitesen tehmine (kartonkombinat i koume plastikpakuitesen edheotandad), meblin koume fabrikad, sömtegimišt (lihakombinat, konditerine fabrik).

 Geografijan andmused 
Lidn sijadase Usen'-jogen hural randal tobjimalaz (, Ik-jogen oigedpol'ne bassein), 120 m ü.m.t. keskmäižel korktusel.

Matkad Tatarstanan röunhasai om seičeme kilometrad lodeheze, Ufahasai — 145 km päivnouzmha orhal vai 175 km «Ural»-trassadme (M5). Lähembaine lidn om Oktäbr'skii kümnes kilometras suvipäivlaskmha.

Klimat om ven kontinentaline. Voden keskmäine lämuz om +4,3 C°, kezakun-elokun +18,3..+20,9 C°, tal'vkun-uhokun −10,4..−11,2 C°. Ekstremumad oma −27 C° (viluku, uhoku) i +32 C° (heinku, eloku). Paneb sadegid 467 mm vodes, enamba kezakus-elokus (49..59 mm kus), oleleb niid vähemba kül'mkus-sulakus (23..34 mm kus).

 Tobmuz 
Tuimazi om lidnankundan üks'jäižeks eländpunktaks.

Lidnankundan tobmuden pämez' om sen Administracijan pämez'. Lidnan nevondkundan ezimez' om Florid Teregulov vn 2012 sulakuspäi.

 Eläjad 
Vn 2010 kaiken Venäman rahvahanlugemižen mödhe lidnan eläjiden lugu oli 66 836 ristitud, rajonan ristitišton pol'. Kaik 68 410 eläjad oli lidnas vl 2017. Kaikiš suremb lidnan ristitišt oli 68 587 eläjad vl 2019.

Rahvahad (enamba 1 % vl 2010, ozutadud rahvahudenke): totarlaižed — 46,8 %, venälaižed — 25,2 %, baškiralaižed — 22,0 %, marilaižed — 2,1 %, čuvašalaižed — 1,7 %, toižed rahvahad — 2,2 %.

Mamankelen modhe (2010): totaran kel' — 50,2 %, venän kel' — 36,5 %, baškiran kel' — 8,8 %, marin kel' — 1,5 %, čuvašan kel' — 1,0 %.

Lapsiden opendusen aluzkundad oma päivkodid, ühesa keskškolad (nomer 1..9), gimnazii, lapsiden da norišton sädamižen pert', muzikškol, čomamahtoine škol, kaks' sportškolad. Tuimazin pedagogineTuimazin pedagogižen kolledžan sait (туймазинский-колледж.рф). , medicinineTuimazin medicinižen kolledžan sait (tmk-rb.ucoz.ru). , industrialineTuimazin industrialižen kolledžan sait (tit-rb.ru).  i valdkundaline juridineTuimazin valdkundaližen juridižen kolledžan sait (тгюк.рф).  kolledžad oma lidnan professionaližen opendusen aluzkundoikš.

 Galerei 

 Homaičendad 

 Irdkosketused 
 Tuimazi-lidnan tobmuden aluzkundoiden oficialine sait (gp-tmz.ru). 
 Lidnan istorijan lehtpol' Tuimazin rajonan oficialižel tuimazy.bashkortostan.ru-saital. 

Kategorii:Venäman lidnad
Kategorii:Eländpunktad kirjamišton mödhe
Kategorii:Baškortostanan Tazovaldkundan lidnad
*